Kambrian - Wikipedia

# Kambrian

### Diwar Wikipedia, an holloueziadur digor

Eon Fanerozoeg
Paleozoeg
Kambrian
Ordovisian
Silurian
Devonian
Karbonifer
Permian
Mezozoeg
Triaseg
Juraseg
Kretase
Senozoeg
Paleogenel
Paleosen
Eosen
Oligosen
Neogenel
Miosen
Pliosen
Pleistosen
Holosen

Ar bed e-pad ar c'hambrian

Maread douarouriel kentañ ar paleozoeg eo ar c'hambrian. En em astenn a ra eus 542 milion a vloavezhioù'zo, e fin ar proterozoeg betek deroù an ordovisian, 488.3 milion a vloavezhioù'zo. Tennañ e anv eus cambria, anv latin Kembre lec'h ma oa bet kavet ar reier kentañ eus ar maread-se.

Ar c'hambrian a zo ar maread kentañ a gaver en e reier kalz fosiloù ag organegoù liesekoc'h eget spoue pe morgaoul. En-e-bad e yeas war-wel war-dro 50 strollad bras a anevaled - pe skourradoù. Hendadoù ebet a vez ganto ar peuliesañ. Ar c'hoarvoudenn-se e anver an darzhadeg gambrian.

## [kemmañ] Disrannadur ar c'hambrian

E tri ismaread eo disrannet ar c'hambrian

- ar c'hambrian abred
- ar c'hambrian krenn
- ar furongian

E daou varevezh faonek e vez disrannet pep hini an isramead-se. Ar paibian eo an hini nemetañ anavezet gant ar Gomision Etrevroadel a-zivout ar Stratigrafiezh. Ar re arall na oant ket bet anvet c'hoazh. E meur a varezhioù rannvroel e vez disrannet ar c'hambrian, avat.

| Sinat | Norzh-amerikan | Rusat-Kazac'hat | Australiat | Rannvroel
--- | --- | --- | --- | --- | ---
Furongian |  | Ibeksian (darn) | Ayusokkanian | Idamean | Dolgellian
| Sunwaptan | Sakian | Mindyallan | Festiniogian
| Steptoan | Aksayan | Payntonian | Maentwrogian
| Marjuman | Batyrbayan |  |
Kambrian krenn | Maozhangian | Mayan | Boomerangian |
Zuzhuangian | Delamaran | Amgan | Undillian |
Zhungxian |  |  | Florian |
|  |  | Templetonian |
| Dyeran |  | Ordian |
Kambrian abred | Longwangmioan | Toyonian | Lenian
Changlangpuan | Montezuman | Botomian |  |
Qungzusian |  | Atdabanian |  |
Meishuchuan |  | Tommotian |  |
|  | Nemakit-Daldynian |  |

## [kemmañ] Deiziadur ar c'hambrian

Krediñ a raed en em astenne ar c'hambrian eus 570 milion a vloavezhioù'zo betek 500 milion a vloavezhioù. E zeroù a lakaed d'an ampoent ma yae war-wel an trilobitoù hag an arc'heoyathided gentañ. E fin a lakaed da amzer ur c'hemm pouezus e ntur ar fosil adkavet hag a verk, war a greder, ul lazhadeg. Dizoloadenn fosiloù nevez ha deiziadurioù dre skinoberiusted a lakaas an amzeriadoù-se en arvar e-pad an XXvet kantved, avat. Diforc'hioù a zeiazadur a zo boutin etre klaskourien'zo.

Deiziadur dre skinoberiusted reier eus Brunswick Nevez a zamveneg e echuas ar c'hambrian abred 511 milion a vloavezhioù'zo, ar pezh na lez nemet 21 milion a vloavezhioù evit an ismareadoù arall. Un deiziadur nevezoc'h a lakaa deroù ar c'hambrian da 542 milion a voavezhioù'zo. Diazezet eo war studi goueledennoù eus Oman. Er vevenn etre ar c'hambrian hag ar proterozoig ez eus un diskar ment eus fonnusted ar c'harbon 13. Hervez Amthor (2003) e vefe liammet ouzh ul lazhadeg a vefe bet c'hoarvezet e fin an ediakareg. Dre chañs ez eus e goueledennoù Oman ur gwiskad a ludu tanveneziek, zirkonioù ennañ a c'heller deiziañ enun doare resis a-wal'ch eus 542 milion a vloavezhioù'zo. Gwirheñvel e vo lakaet d'an amzeriad-se deroù ar c'hambrian.

## [kemmañ] Douaroniezh ar C'hambrian

War a greder e teu kevandirioù ar c'hambrian eus torridigezh ar dreistkevandir Ponnotia. Seblantout a ra e oa ar morioù bras ha nebeutoc'h don gant uhelgompezennoù kevandirel ment ma c'helle kreskiñ kalz organegoù. Krediñ a reer e oa tommoc'h hiniad ar c'hambrian eget hini fin ar proterozoeg met chom a reas fiñvadeg ar c'hevandirioù buan tre. Laurentia, lec'hiet e-kichen ar c'heheder, Baltica, dam-gonfoñtet dindan Meurvor Iapetus, ha Siberia a chomas dizalc'h tra ma krogas Gondwana da vont davet penn-ahel ar su. Ar c'hevandir brasañ a oa hemañ Panthalassa a c'holoe darn vrasañ an damsferenn-norzh. Bez e oa un niver a veurvorioù bihanoc'h ivez : ar Meurvor Rak-Tethys, ar Meurvor Iapetus, hag ar Meurvor Khanty.

## [kemmañ] Hiniad

Tomm a-walc'h e oa hiniad ar c'hambrian. Evel ma na oa kevandir ebet er pennoù-ahel e c'helle ar redoù-mor tremen-distremen en un doare frank ha kelc'hiad ebet a oa yenn a-walc'h evit ma skorn ar mor.

## [kemmañ] Faon ar C'hambrian

Trilobit fosil Elrathia Kingi eus kambrian Amerika an Norzh

Estreget evit un nebeut fosiloù a zo o natur disklaer hag ar vryozoegoù ez eo bezañt an holl skourradoù loenel a-vremañ e-pad ar c'hambrian. Darn vrasañ anezho a zo aet war-wel, war a seblant, e deroù ar c'hambrian pe e fin a ediakareg. Un nebeut a skourradoù a-vremañ, korfoù gwak ganto, n'o deus kannad fosil ebet er reier kambrian, avat. Un niver bras ag anevaled iskis n'eo ket sklaer o liammoù gant ar furmoù arnevez a yeas war-well ivez.

Al lec'h gwellañ studiet a zo Skiltroù Burgess e Kolombia Bredenek. Goueledennoù eus ar c'hambrian krenn ez int ha miret e oa bet kalz fosiloù ag anevaled gwak o c'horf enno.

## [kemmañ] Liammoù diavaez

Paleomaps [1]

Adtapet diwar "http://br.wikipedia.org../../../k/a/m/Kambrian.html"

Rummadoù ar bajenn: Fanerozoeg | Kambrian

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- Català
- Cymraeg
- Dansk
- Deutsch
- English
- Eesti
- Español
- فارسی
- Français
- Galego
- 한국어
- Italiano
- עברית
- Nederlands
- 日本語
- Lëtzebuergesch
- Norsk (bokmål)
- Polski
- Português
- Русский
- Slovenščina
- Svenska
- Tiếng Việt
- 中文